Faraja

Faraja (kutoka neno la Kiarabu) ni msaada wa aina yoyote unaotolewa kwa mwingine aliyepatwa na dhiki, msiba au shida nyingine ili kumuinua kisaikolojia na kumfanya asijisikie mkiwa. 

Katika michezo, mara nyingi aliyeshindwa anapata faraja akipongezwa na mshindi kwa jinsi alivyojitahidiDavid Potter, The Victor's Crown: A History of Ancient Sport from Homer to Byzantium (2011), p. 28-29..

Katika tiba, faraja ina nafasi muhimu pamoja na dawaArthur W. Frank, The Renewal of Generosity: Illness, Medicine, and How to Live (2009), p. 2..

Katika dini pia faraja ina nafasi muhimu kwa mtoaji na kwa mpokeaji vilevile David A. Leeming, Kathryn Madden, Stanton Marlan, Encyclopedia of Psychology and Religion (2010), p. 240.. 

Katika Uyahudi
Sehemu muhimu ya kazi ya manabii ilikuwa kuwafariji watu wa Israeli baada ya adhabu za Mungu kuwakatisha tamaa. Hivyo katika vitabu vyao tunakuta sura kadhaa zilizoitwa "Kitabu cha faraja", k.mf. Yeremia 30-31, lakini hasa Isaya 40-55.

Katika Ukristo
Injili inasimulia jinsi wanawake wa Yerusalemu waliojitahidi kumfariji Yesu akienda kusulubiwa (Lk 23:27) kama yeye alivyofariji wengi katika matatizo yao mbalimbali (Math 8:16-17; 11:28-30) Ján Majerník, Joseph Ponessa, Laurie Watson Manhardt, The Synoptics: On the Gospels of Matthew, Mark, Luke (2005), p. 188.. Wakatoliki wanahimizwa kuendelea kumfariji kwa kufidia dharau anazopata bado katika dhambi za umati hasa za watu aliowapatia neema nyingi zaidi Papa Pius XI, Miserentissimus Redemptor, 8 May 1928Papa Fransisko, Dilexit nos, paragraph 152, published on 24 October 2024, accessed on 25 February 2025

Mtume Paulo alisanisi habari njema katika maneno haya: "Na ahimidiwe Mungu, Baba wa Bwana wetu Yesu Kristo, Baba wa rehema, Mungu wa faraja yote: atufarijiye katika dhiki zetu zote ili nasi tupate kuwafariji wale walio katika dhiki za namna zote, kwa faraja hizo, tunazofarijiwa na Mungu. Kwa kuwa kama vile mateso ya Kristo yanavyozidi kwetu, vivyo hivyo faraja yetu inazidi kwa njia ya Kristo" (2Kor 1:3-5)

Tanbihi

Jamii:Saikolojia
Jamii:maadili